Amerikaliklar Rossiyani “tiyib” turish uchun mo‘ljallangan zambarakni namoyish qildi

AQSh harbiy-dengiz floti ehtiyojlari uchun ishlab chiqilgan yuqori texnologiyali qurol — reylgan (relsotron)ni taqdim etdi, deb yozadi “Hi-tech.mail.ru”. The Wall Street Journal ta’kidlashicha, Rossiya qo‘shinlarini daf qilish uchun ishlatilishi mumkin bo‘lgan qurol snaryadlarni yuqori tezlikda chiqara oladi hamda terrorchilar lagerlarini va kemalarni yo‘q qilishga mo‘ljallangan.

Sinovlar chog‘ida reylgandan otilgan 11 kilogrammli snaryad yettita po‘lat plastinani teshib o‘tib, ularda diametri taxminan 13 santimetrga teng teshik qoldirdi. Zambarak porox va boshqa portlovchi vositalarsiz ishlaydi hamda elektromagnit relslardan quvvat oladi, ular snaryad otilishidan oldin, uni tezlashtiradi.
Nashr qayd etishicha, zambarak AQShga Xitoy va Rossiyaning harbiy quvvatini “tiyish” imkonini beradi.
Zambarak to‘pining uzunligi 9,75 metrga teng. Snaryadning uchib chiqish vaqtidagi tezligi soatiga 7242 kilometrga yetadi. Zambarak bir daqiqada o‘n marta to‘p otishga ulguradi.
Qurol 25—50 ming dollarga baholanmoqda. Reylgan ishlashi uchun 25 MVt energiya talab qilinadi.